|  |
| --- |
| **Budapest Főváros VII. Kerület Erzsébetváros Önkormányzata**  **Barta Erzsébet Humánszolgáltató Iroda vezetője** |

Iktatószám:

Napirendi pont:

**ELŐTERJESZTÉS**

**A** **Pénzügyi és Kerületfejlesztési Bizottság** **2015. január 16-ai**

**rendkívüli ülésére**

|  |  |
| --- | --- |
| **Tárgy:** | ERöMŰVHÁZ Nonprofit Kft. és az önkormányzat közötti keret megállapodás  kiegészítésének jóváhagyása |

**Készítette:**

Tóthvári Margit

Humánszolgáltató Iroda vezetője

**Törvényességi szempontból kifogást nem emelek:**

dr. Mészáros Zoltán

Jegyzői Iroda irodavezető

**Az előterjesztést nyilvános ülésen kell tárgyalni**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. Kerület Erzsébetváros Önkormányzata**  **Barta Erzsébet Humánszolgáltató Iroda vezetője** |

**Tisztelt Bizottság!**

Budapest Főváros VII. kerület Erzsébetváros Önkormányzata és az ERöMŰVHÁZ Nonprofit Kft. között közszolgáltatási keretszerződés jött létre 2012. december 11-én. A közművelődési megállapodásban az önkormányzat a lakosság közösségi közművelődését biztosító feladattal az ERöMŰVHÁZ Nonprofit Kft-t bízta meg 2013. január 1-től 2017. december 31-ig tartó határozott időtartamra a megállapodásban felsorolt közösségi színtér biztosításával, továbbá közművelődési, kulturális, oktatási, szervezési, közvetítői, szórakoztató, információs, illetőleg a Róth Miksa Emlékház és Gyűjtemény kiállítóhely működtetése tevékenységgel. Az önkormányzat a közszolgáltatás ellátását és az ERöMŰVHÁZ Nonprofit Kft. kezelésében lévő létesítmények működtetését az évente elkészített és a Képviselő-testület által jóváhagyott üzleti tervben meghatározottak szerint biztosítja. A tevékenységeit, várható költségeit és bevételeit a tevékenységével összefüggően beszedhető díjakat, jegy árbevételeket az ERöMŰVHÁZ Nonprofit Kft. Képviselő-testület által jóváhagyott üzleti terve tartalmazza. A keretszerződésben foglaltak alapján az üzleti terv elfogadásának időpontja: legkésőbb a Képviselő-testület által elfogadott tárgyévi önkormányzati költségvetés. A megállapodás alapján a gazdasági társaság köteles a pénzügyi és szakmai munkájáról a tárgyévet követő év március 20-ig beszámolni.

Budapest Főváros VII. Kerület Erzsébetváros Önkormányzata Képviselő-testületének a 2015. évi átmeneti finanszírozásról és költségvetési gazdálkodásról szóló 26/2014. (XII.17.) önkormányzati rendelet 10. § c) pontja értelmében az ERöMŰVHÁZ Nonprofit Kft. részére – a fennálló érvényes szerződés alapján – 2015. január 1. és 2015. február 28. között maximum havi 13.350 ezer Ft összegig kell a fizetési kötelezettséget teljesíteni.

A szerződésben rögzített feladatkörök elvégzéséért az Önkormányzat a tárgyévi költségvetési rendeletében e célra előirányzott sora szerint nyújt támogatást. A keretszerződés IV. 3. pontja értelmében: *„A tárgyévet érintő támogatásról Felek jelen keretszerződés kiegészítéseként évente külön megállapodnak.”*

A Képviselő-testület 443/2014. (XII.17.) határozata alapján a Pénzügyi és Kerületfejlesztési Bizottság felhatalmazást kapott a fentebb hivatkozott átmeneti gazdálkodásról szóló önkormányzati rendeletben meghatározott fizetési kötelezettség teljesítésének megfelelő szerződés elfogadására.

**Határozati javaslat**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy a jelen határozat mellékletét képező, az Önkormányzat és az ERöMŰVHÁZ Nonprofit Kft. között fennálló Közszolgáltatási Keretszerződés egyben, mint közművelődési megállapodás 2015/1. sz. kiegészítése tárgyú szerződést elfogadja és felkéri a Polgármestert, hogy a megállapodást írja alá.

# 

**Felelős:** Vattamány Zsolt polgármester

**Határidő:** azonnal

Budapest, 2015. január 6.

Barta Erzsébet

irodavezető