# KÖZSZOLGÁLTATÁSI KERETSZERZŐDÉS,

# EGYBEN MINT KÖZMŰVELŐDÉSI MEGÁLLAPODÁS

# 2015/1. sz. kiegészítése

# a továbbiakban megállapodás

amely létrejött

egyrészről **Budapest Főváros VII. kerület Erzsébetváros Önkormányzata** (székhely: 1073 Budapest, Erzsébet krt. 6., törzskönyvi azonosító szám: 735704, KSH statisztikai számjel: 15735708-8411-321-01, adóazonosító szám: 15735708-2-42, fizetési számlaszáma: 11784009-15507008, képviseli: Vattamány Zsolt polgármester, (továbbiakban: Önkormányzat),

másrészről az

**ERöMŰVHÁZ Erzsébetvárosi Összevont Művelődési Központ Non-profit Korlátolt Felelősségű Társaság** (székhely: 1073 Budapest, Wesselényi utca 17., Cg.: 01-09-989563, adószám: 24081203-1-42; bankszámlaszám: OTP Bank Nyrt. 11711010-20002097; képviseli: Hamvas Levente Péter ügyvezető), mint Szolgáltató (a továbbiakban: ERöMŰVHÁZ Nonprofit Kft.) között, alulírott helyen és napon, az alábbiak szerint:

*(Önkormányzat és az ERöMŰVHÁZ Nonprofit Kft. továbbiakban együttesen: Felek)*

**I.**

**Előzmények**

Felek Közszolgáltatási Keretszerződést kötöttek 2012. december 11-én az Önkormányzat Képviselő-testülete 501/2012. (VII.30.) számú határozata alapján. Az Önkormányzat Budapest Főváros VII. kerület Erzsébetváros polgárainak közösségi művelődését szolgáló, Magyarország helyi önkormányzatairól szóló 2011. évi CLXXXIX. törvény 13.§ (1) bekezdésében megfogalmazott közfeladataként az ERöMŰVHÁZ Nonprofit Kft.-t *az Európai Unió működéséről szóló szerződés 106. cikke (2) bekezdésének az általános gazdasági érdekű szolgáltatások nyújtásával megbízott egyes vállalkozások javára közszolgáltatás ellentételezése formájában nyújtott állami támogatásra való alkalmazásáról szóló 2012/21/EU bizottsági határozatban (HL L 7., 2012.I. 11: 3-10.o.)* foglaltak figyelembe vételével a 2013. január 1-től 2017. december 31-ig tartó határozott időtartamra megbízta közösségi színtér biztosítása, továbbá közművelődési, kulturális, oktatási, szervezési, közvetítői, szórakoztató, információs, illetőleg a Róth Miksa emlékház és Gyűjtemény kiállítóhely működtetése tevékenységgel.

**II.**

**1.**

Felek egyező akarattal a fent részletesen körülírt Keretszerződés IV.3. pontjában foglaltak alapján, Budapest Főváros VII. Kerület Erzsébetváros Önkormányzata Képviselő-testületének a 2015. évi átmeneti finanszírozásról és költségvetési gazdálkodásról szóló 26/2014. (XII.17.) önkormányzati rendeletében meghatározott összeg biztosításával a Képviselő-testület443/2014. (XII. 17.) határozatában foglaltak szerint a Pénzügyi és Kerületfejlesztési Bizottság ... /2015. (I.16.) jóváhagyó határozatával megállapodást kötnek a Keretszerződés kiegészítésére az alábbiak szerint:

**1.1.**

Az Önkormányzat a Keretszerződésben foglalt feladatok megvalósítására a II/1. pontban hivatkozott önkormányzati rendelet 10. § c) pontjának értelmében 2015. január 1. és 2015. február 28. között az ERöMŰVHÁZ Nonprofit Kft. részére havi 13.350 ezer Ft összeg erejéig fizetési kötelezettséget vállal.

**1.2.**

Felek rögzítik, hogy a Keretszerződés III. pontjában meghatározott feladatok 2015. évben történő ellátásáért az Önkormányzat a 2015. évi költségvetési rendeletében e célra előirányzott sora szerint nyújt támogatást a Keretszerződés VII.3.5. pontjának megfelelően az ERöMŰVHÁZ Nonprofit Kft. üzleti tervének elfogadásával egyidejűleg.

**2.**

A Keretszerződés kiegészítés jelen módosítással nem érintett részei változatlan tartalommal hatályban maradnak.

**3.**

Felek a jelen módosításban foglalt feltételekkel egyetértenek, azokat közösen értelmezték, és a megállapodást, mint akaratukkal mindenben megegyezőt cégszerűen jóváhagyólag aláírták.

Budapest, 2015. január…….

|  |  |
| --- | --- |
| …………………………. | ..………………………………………. |
| Budapest Főváros VII. kerület Erzsébetváros Önkormányzata  Képviselő: Vattamány Zsolt polgármester | ERöMŰVHÁZ Erzsébetvárosi Összevont Művelődési Központ Nonprofit Korlátolt Felelősségű Társaság  képviselő: Hamvas Levente Péter ügyvezető |

Ellenjegyző:

………………………………

Dr. Gotthard Gábor

Jegyző

Pénzügyi ellenjegyző:

………………………………………………

Fitosné Zemanovics Zsuzsanna

Gazdasági vezető

Pénzügyi Iroda vezetője